Добър ден, Бих искала да зная дали цената на закупения стаж от студентските години се различава от тази за закупения стаж до 5 години по общия ред?  

 Мога ли веднага да си купя стаж, без да чакам момента на пенсиониране?




Цената на закупения стаж от студентските години
===============================================

 

Здравейте, Дани Иванова,


с Кодекса за социално осигуряване (КСО) са предвидени следните възможности за така нареченото “закупуване” на осигурителен стаж:


 – за времето на обучение за завършено висше или полувисше образование;  

 – до 5 години, недостигащ стаж за придобиване право на пенсия за осигурителен стаж и възраст по общия ред.  

Тези възможности са регламентирани с чл. 9а, ал. 1 и 2 от КСО, а по-детайлно са разгледани в чл. 45 и 45а от Наредбата за пенсиите и осигурителния стаж.


Общото между тях е, че:


осигурителните вноски се изчисляват с процента, определен за фонд “Пенсии” за родените преди 01.01.1960 г. (който за 2020 г. е 19,8%) върху минималния осигурителен доход за самоосигуряващите се лица, определен със Закона за бюджета на държавното обществено осигуряване към датата на внасянето на вноските (който за 2020 г. е 610,00 лв.). Сумата на осигурителните вноски за 1 месец “закупен” осигурителен стаж през 2020 г. е 120,78 лв.;


Възможността да заплатят осигурителни вноски до 5 години осигурителен стаж, недостигащ за придобиване право на пенсия по общия ред на чл. 68 от КСО, може да се ползва от лицата, навършили общата възраст за пенсиониране.


Поздрави,  

адв. Николина Митова  

тел. 0898 303092


